CELEX: 32019D1117
Language: el
Date: 2019-06-24 00:00:00
Title: Εκτελεστική απόφαση (ΕΕ) 2019/1117 της Επιτροπής, της 24ης Ιουνίου 2019, για την τροποποίηση των αποφάσεων 2007/305/ΕΚ, 2007/306/ΕΚ και 2007/307/ΕΚ όσον αφορά αλλαγή του αποδέκτη των αποφάσεων [κοινοποιηθείσα υπό τον αριθμό C(2019) 4523]

1.7.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 176/59
               
            
         ΕΚΤΕΛΕΣΤΙΚΗ ΑΠΟΦΑΣΗ (ΕΕ) 2019/1117 ΤΗΣ ΕΠΙΤΡΟΠΗΣ
         της 24ης Ιουνίου 2019
         για την τροποποίηση των αποφάσεων 2007/305/ΕΚ, 2007/306/ΕΚ και 2007/307/ΕΚ όσον αφορά αλλαγή του αποδέκτη των αποφάσεων
         
            
               [κοινοποιηθείσα υπό τον αριθμό C(2019) 4523]
            
         
         (Το κείμενο στη γερμανική γλώσσα είναι το μόνο αυθεντικό)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 1829/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τα γενετικώς τροποποιημένα τρόφιμα και ζωοτροφές (1), και ιδίως το άρθρο 8 παράγραφος 6 και το άρθρο 20 παράγραφος 6,
         Εκτιμώντας τα ακόλουθα:
         
                     (1)
                  
                  
                     Οι αποφάσεις 2007/305/ΕΚ (2), 2007/306/ΕΚ (3) και 2007/307/ΕΚ (4) της Επιτροπής, οι οποίες καθορίζουν αντίστοιχα τους κανόνες για την απόσυρση από την αγορά του υβριδίου ελαιοκράμβης Ms1xRf1 (ACS-BNØØ4-7xACS-BNØØ1-4), του υβριδίου ελαιοκράμβης Ms1xRf2 (ACS-BNØØ4-7xACS-BNØØ2-5) και της ελαιοκράμβης Topas 19/2 (ACS-BNØØ7-1), καθώς και των παραγώγων τους, απευθύνονται στην εταιρεία Bayer CropScience AG, με έδρα τη Γερμανία.
                  
               
                     (2)
                  
                  
                     Με επιστολή της 1ης Αυγούστου 2018, η Bayer CropScience AG, με έδρα τη Γερμανία, ζήτησε από την Επιτροπή να μεταβιβάσει τα δικαιώματα και τις υποχρεώσεις της που αφορούν όλες τις εγκρίσεις και τις εκκρεμείς αιτήσεις της για γενετικώς τροποποιημένα προϊόντα στην BASF Agricultural Solutions Seed US LLC, με έδρα τις Ηνωμένες Πολιτείες. Με επιστολή της 19ης Οκτωβρίου 2018, η BASF Agricultural Solutions Seed US LLC επιβεβαίωσε ότι συμφωνεί με τη μεταβίβαση αυτή και εξουσιοδότησε τη BASF SE, με έδρα τη Γερμανία, να ενεργεί ως εκπρόσωπός της στην Ένωση.
                  
               
                     (3)
                  
                  
                     Η υλοποίηση της ζητούμενης αλλαγής απαιτεί την τροποποίηση των αποφάσεων 2007/305/ΕΚ, 2007/306/ΕΚ και 2007/307/ΕΚ όσον αφορά τον αποδέκτη των εν λόγω αποφάσεων.
                  
               
                     (4)
                  
                  
                     Οι προτεινόμενες τροποποιήσεις των αποφάσεων για χορήγηση άδειας είναι καθαρά διοικητικής φύσης και δεν απαιτούν νέα εκτίμηση των σχετικών προϊόντων.
                  
               
                     (5)
                  
                  
                     Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Το άρθρο 4 της απόφασης 2007/305/ΕΚ τροποποιείται ως εξής:
            
                         
                     
                     
                        Η φράση «Bayer CropScience AG, Alfred-Nobel-Str. 50, D-40789 Monheim am Rhein» αντικαθίσταται από τη φράση «BASF SE, Carl-Bosch-Str. 38, 67063 Ludwigshafen, Germany».
                     
                  
         
            Άρθρο 2
            Το άρθρο 4 της απόφασης 2007/306/ΕΚ τροποποιείται ως εξής:
            
                         
                     
                     
                        Η φράση «Bayer CropScience AG, Alfred-Nobel-Str. 50, D-40789 Monheim am Rhein» αντικαθίσταται από τη φράση «BASF SE, Carl-Bosch-Str. 38, 67063 Ludwigshafen, Germany».
                     
                  
         
            Άρθρο 3
            Το άρθρο 3 της απόφασης 2007/307/ΕΚ τροποποιείται ως εξής:
            
                         
                     
                     
                        Η φράση «Bayer CropScience AG, Alfred-Nobel-Str. 50, D-40789 Monheim am Rhein» αντικαθίσταται από τη φράση «BASF SE, Carl-Bosch-Str. 38, 67063 Ludwigshafen, Germany».
                     
                  
         
            Άρθρο 4
            Η παρούσα απόφαση απευθύνεται στην εταιρεία BASF SE, Carl-Bosch-Str. 38, 67063 Ludwigshafen, Germany.
         
         
            Βρυξέλλες, 24 Ιουνίου 2019.
            
               
                  Για την Επιτροπή
               
               Vytenis ANDRIUKAITIS
               
                  Μέλος της Επιτροπής
               
            
         
         
            (1)  ΕΕ L 268 της 18.10.2003, σ. 1.
         
            (2)  Απόφαση 2007/305/ΕΚ της Επιτροπής, της 25ης Απριλίου 2007, σχετικά με την απόσυρση από την αγορά του υβριδίου ελαιοκράμβης Ms1xRf1 (ACS-BNØØ4-7xACS-BNØØ1-4) και των παραγώγων του (ΕΕ L 117 της 5.5.2007, σ. 17).
         
            (3)  Απόφαση 2007/306/ΕΚ της Επιτροπής, της 25ης Απριλίου 2007, σχετικά με την απόσυρση από την αγορά του υβριδίου ελαιοκράμβης Ms1xRf2 (ACS-BNØØ4-7xACS-BNØØ2-5) και των παραγώγων του (ΕΕ L 117 της 5.5.2007, σ. 20).
         
            (4)  Απόφαση 2007/307/ΕΚ της Επιτροπής, της 25ης Απριλίου 2007, σχετικά με την απόσυρση από την αγορά της ελαιοκράμβης Topas 19/2 (ACS-BNØØ7-1) και των παραγώγων της (ΕΕ L 117 της 5.5.2007, σ. 23).